আলহাফিজ

**ফাতেমি রাজবংশের বিখ্যাত শাসক আল-মায়মুন 'আব্দ আল-মাজিদ ইবনে মুহাম্মাদ ইবনে আল-মুস্তানসির**, যিনি তার শাসনামল নাম **আল-হাফিয লি-দীন আল্লাহ** (        ) ছিলেন একাদশ ফাতেমীয় খলিফা, যিনি ১১৩২ সাল থেকে ১১৪৯ সালে তাঁর মৃত্যুর আগ পর্যন্ত মিশরে শাসন করেন এবং হাফেজি ইসমাইলিজমের তিনি ছিলেন  ২১তম ইমাম ।

১১৩০ সালের অক্টোবরে তার চাচাতো ভাই ফাতেমি শাসক আল-আমির বি-আহকামুল্লাহর মৃত্যুর পর আল-হাফিজ প্রথমবার মিশরের শাসক হিসেবে ক্ষমতায় আসেন। আল-আমির শুধু একটি শিশু পুত্র, আল-তাইয়িবকে সম্ভাব্য উত্তরসূরি হিসেবে রেখে গিয়েছিলেন।  আল-হাফিজ - রাজবংশের সবচেয়ে বয়স্ক জীবিত সদস্য ছিলেন, সে কারণে পরবর্তি - শাসক হিসেবে নিযুক্ত হন। আল-তাইয়িবকে  নতুন শাসনব্যবস্থা দ্বারা বহিষ্কার করা হয় এবং সম্ভবত হত্যা করা হয়, যা কয়েক দিনের মধ্যেই কুতায়ফাতের অধীনে সেনাবাহিনী দ্বারা এই  উৎখাত কার্যক্রম পরিচালিত হয় । পরবর্তীকালে আল-হাফিজকে বন্দী করা হয় এবং ফাতেমীয়দের ক্ষমতাচ্যুত করে ইসমাইলিজমকে  শাসনব্যবস্থায় প্রতিস্থাপন করার জন্য পদক্ষেপ নেওয়া হয়। সম্ভবত দ্বাদশ শিয়া মতবাদের উপর ভিত্তি করে এই পরিবর্তন ঘটানো হয়, যেখানে তিনি নিজেকে লুকানো ইমামের সর্বশক্তিমান উত্তরাধিকারী হিসেবে নিযুক্ত করেন। ১১৩১ সালের ডিসেম্বরে ফাতেমীয় অনুগতদের দ্বারা ইমামকে তাকে হত্যা করার পর কুতায়ফাতের শাসনব্যবস্থার পতন ঘটে এবং আল-হাফিজকে মুক্তি দেওয়া হয় এবং তাকে শাসক হিসেবে পুনর্বহাল করা হয়।

১১৩২ সালের ২৩ জানুয়ারী , আল-হাফিজ নিজেকে বৈধ ইসমাইলি ইমাম এবং খলিফা হিসেবে ঘোষণা করেন। কারণ, সে সময় ইসমাইলিদের মাঝে যোগ্য ও নিয়মতান্ত্রিক উত্তরাধিকারীর অভাব ছিল। এর আগে ইসমাইলি ইমামত  কেবল পিতা থেকে পুত্রের কাছে সুস্পষ্ট উপাধি (  ) দ্বারা স্থানান্তরিত হত। ফাতেমীয়-শাসিত অঞ্চলগুলিতে আল-হাফিজকে ইমাম হিসেবে গৃহীত হলেও,  বিদেশে অনেক ইসমাইলি অনুসারী তাকে স্বীকৃতি দিতে অস্বীকৃতি জানায় এবং নিখোঁজ আল-তাইয়িবকে তাদের ইমাম হিসেবে বিবেচনা করে। যার ফলে মুস্তা'আলি ইসমাইলিজমে হাফিজি - তাইয়িবি বিভেদ দেখা দেয়। এমনকি মিশরেও বিভেদ দেখা দেয়, তার বৈধতা বারবার চ্যালেঞ্জ করা হয় এবং তার শাসনকাল ক্রমাগত বিদ্রোহ এবং ক্ষমতার লড়াইয়ের দ্বারা বিপর্যস্ত হয়। তার বৈধতা জোরদার করার প্রচেষ্টায়, আল-হাফিজ বৃহত্তর আলিদ পরিবারের সদস্যদের জন্য নিবেদিত মাজার নির্মাণ এবং পুনরুদ্ধারে বিশেষভাবে সক্রিয় ছিলেন। আল-হাফিজের শাসনকাল বেশিরভাগ ক্ষেত্রেই বাহ্যিকভাবে শান্ত ছিল। আসকালনের আশেপাশে জেরুজালেম রাজ্যের সাথে অব্যাহত শত্রুতা সত্ত্বেও, উভয় শক্তিই বেশিরভাগ সময় অন্যত্র ব্যস্ত ছিল। ফাতেমীয় আদালত সিরিয়ার বুরিদ এবং সিসিলির রাজা দ্বিতীয় রজারের সাথেও যোগাযোগ বজায় রেখেছিল, যিনি এই সময়ে ইফ্রিকিয়ার প্রাক্তন ফাতেমীয় অঞ্চলে তার সম্প্রসারণ শুরু করেন এবং তার নিজস্ব প্রশাসনের জন্য ফাতেমীয় আদালতের অনেক অনুশীলন গ্রহণ করেন।

শাসক হিসেবে, আল-হাফিজ তার বিরোধী শক্তিশালী উজিরদের নিয়ন্ত্রণে আনার জন্য নানা উপায় চেষ্টা এবং বিভিন্ন কৌশলে করেন। বিভিন্ন সামরিক গোষ্ঠীর দাবির কাছে বারবার তাকে নতি স্বীকার করতে বাধ্য করা হয় এবং শেষ পর্যন্ত তিনি উজির নিয়োগের ব্যাপারে খলিফার থেকে স্বাধীনভাবে  সুলতানিতে পরিণত করা বন্ধ করতে পারেননি। এভাবে আল-হাফিজের নিজের পুত্র হাসান ১১৩৪ সালে তাকে উজির হিসেবে নিয়োগ করতে বাধ্য করেন, যার ফলে খলিফার আরেক পুত্রকে তার পদ থেকে উৎখাত করা হয়। হাসানের শাসনামল অত্যাচারে দোষী প্রমাণিত হয় এবং ১১৩৫ সালের মার্চ মাসে সেনাবাহিনী তাকে উৎখাত করে। এরপর বাহরামের খ্রিস্টানপন্থী নীতির কারণে খ্রিস্টান বাহরাম আল-আরমানিকে উজির নিযুক্ত করা মুসলিম জনগণের মধ্যে তীব্র প্রতিক্রিয়া ও অশান্তি সৃষ্টি করে। এর ফলে আরেকটি বিদ্রোহ শুরু হয় এবং ১১৩৭ সালে সুন্নি রিদওয়ান ইবনে ওয়ালাখশিকে উজিরে আজম নিযুক্ত করা হয়। রিদওয়ান কেবল খ্রিস্টান-বিরোধী এবং ইহুদি-বিরোধী ব্যবস্থা গ্রহণ করেননি, বরং আল-হাফিজকে উৎখাত করেন।  ফাতেমীয় রাজবংশের নেতৃত্বে সুন্নি শাসনব্যবস্থা প্রতিষ্ঠার লক্ষ্যে কাজ করেন।আল হাফিজ বসে থাকেননি, কায়রোর জনগণের সমর্থন নিয়ে  রেদওয়ানের উচ্চাকাঙ্ক্ষা ব্যর্থ করে দেন এবং ১১৩৯ সালে তাকে উৎখাত করেন। পরবর্তী দশ  বছর ধরে  আলহাফিজ- খলিফা উজির ছাড়াই শাসন করেন, পরিবর্তে ইবনে মাসালকে নেতৃত্বদানকারী সচিবদের উত্তরাধিকারসূত্রে প্রশাসনের দায়িত্ব অর্পণ করেন।তবে এই সময়কাল বিদ্রোহ এবং প্রাকৃতিক দুর্যোগে জর্জরিত ছিল, কিন্তু আল-হাফিজ ১১৪৯ সালের অক্টোবরে তার মৃত্যুর আগ পর্যন্ত অধ্যবসায়ী ছিলেন। ১১৭১ সালে ফাতেমীয় খিলাফতের শেষ না হওয়া পর্যন্ত তার উত্তরসূরিরা শক্তিশালী উজিরদের হাতে পুতুলে পরিণত হন।

## প্রাথমিক জীবন
ফাতেমি রাজবংশের ভবিষ্যত শাসক আল-হাফিজ ৪৬৭ হিজরি (১০৭৪/৫ খ্রিস্টাব্দ) অথবা ৪৬৮ (১০৭৫/৬) সালে আসকালনে  জন্মগ্রহণ করেন, তখন তার নাম রাখা হয় আব্দুল-মাজিদ ।  তার পিতা ছিলেন আবুল-কাসিম মুহাম্মদ, যিনি তৎকালীন ফাতেমীয় খলিফা আল-মুস্তানসির (  এর পুত্র ছিলেন।  )।   পরবর্তী জীবনে তাকে আবুল-মায়মুন উপাধিতে ভুষিত হন এবং (  ) আবুল মায়মুন নামে ডাকা হত।  রাজনীতির সামনের সারিতে আসার আগে তার প্রাথমিক জীবন তেমন জানা যায় না।   প্রাপ্তবয়স্ক হিসেবে, তার দৃঢ় মন এবং নম্র স্বভাবের অধিকারী ছিলেন বলে জানা যায়, জিনিসপত্র মজুদ করতে পছন্দ করতেন এবং রসায়ন ও জ্যোতির্বিদ্যায় প্রবল আগ্রহী ছিলেন; তিনি বেশ কয়েকজন জ্যোতির্বিদকে তার কাজে নিযুক্ত করেছিলেন বলে জানা যায়।  

## রিজেন্সি এবং কারাবাস
১১৩০ সালের ৭  অক্টোবর  খলিফা আল-আমির বি-আহকাম আল্লাহ (  ) কে হত্যা করা হয়। তিনি তার উত্তরসূরী হিসেবে একমাত্র ছয় মাস বয়সী পুত্র আবুল-কাসিম আল-তাইয়িবকে রেখে যান, যার মধ্যে কোন মনোনীত রিজেন্ট বা উজির ছিল না, কারণ আল-আমির   উজিরের কাছে প্রশাসনের দায়িত্ব অর্পণ করাকে  বিপজ্জনকজনক মনে করতেন, যে কারণে উজিরের পরিবর্তে সরকারী বিষয়গুলো ব্যক্তিগত নির্দেশনায় পরিচালনা করতে শুরু করেন।    এই পদক্ষেপ নেওয়ার ফলে, আল-আমিরের হত্যাকাণ্ড শক্তিশালী জেনারেল এবং মন্ত্রীদের পরিবর্তে খলিফার হাতে ক্ষমতা কেন্দ্রীভূত করার দায়ি করা হয় এবং তার  অকালমৃত্যু ঘটায়। উত্তরাধিকারের ভঙ্গুরতার কারণে যা ফাতেমীয় রাজবংশের টিকে থাকার জন্যও কঠিন হয়ে পড়ে। 

এই সময়ে, আবদ আল-মাজিদ ছিলেন ফাতেমি রাজবংশের সবচেয়ে বয়স্ক জীবিত পুরুষ।   এরপরের ঘটনাপ্রবাহকে  কার্যত একটি অভ্যুত্থান হিসেবে বিবেচনা করা হয়।নিজেকে ক্ষমতায় প্রতিষ্ঠার জন্য তিনি আল-আমিরের প্রিয়ভাজন দুই ব্যক্তি, হিজার আল-মুলক হাজারমার্দ (বা জাওয়ারমার্দ) এবং বারঘাশ,  সেনাবাহিনীর উপর প্রভাব যাদের ছিল, তারা সরকার নিয়ন্ত্রণের জন্য আবদ আল-মাজিদের সাথে জোটবদ্ধ হন। আবদ আল-মাজিদকে রিজেন্ট হতে হয়, যেখানে হাজারমার্দ (বারঘাশকে পরাজিত করে) উজির হবেন, এবং আর্মেনীয় আবুল-ফাত ইয়ানিস, যিনি রিজেন্টের প্রধান সেনাপতি এবং চেম্বারলাইন ছিলেন।    হাজারমার্দ স্পষ্টতই সর্বশক্তিমান আর্মেনিয়ান উজির বদর আল-জামালি এবং তার পুত্র আল-আফদাল শাহানশাহ  এর স্টাইলে নিজেকে একজন আধা- সুলতান হিসেবে প্রতিষ্ঠিত করতে প্রচেষ্টা চালিয়ে যেতে থাকে এবং  যেখানে আবদ আল-মাজিদ  নিজের জন্য সিংহাসন অর্জনের লক্ষ্যে তাকে সমর্থন করেছিলেন, এছাড়া তার বিকল্প পথ ছিল না।  

*রাষ্ট্রপ্রধান* হিসেবে, আব্দুল মাজিদ  উপাধি ব্যবহার করতেন। পূর্বে  যা ফাতেমীয় শাসক কর্তৃক মনোনীত উত্তরসূরিদের আনুষ্ঠানিক উপাধি ছিল এবং এই এর দ্বারা শাসকদের কাউকে বোঝাতো। তবে এখানে, কার নামে এই রাজকীয় উপাধী পরিচালিত হয় তা স্পষ্ট নয়।  বেশিরভাগ নির্ভর সূত্র  জানিয়েছে যে, আল-আমিরের শিশুপুত্রের অস্তিত্বও গোপন রাখা হয় এবং তার পরে আল-তাইয়িব সম্পূর্ণরূপে রেকর্ড থেকে অদৃশ্য হয়ে যায়। যে শিশুর জন্ম আনুষ্ঠানিকভাবে ঘোষণা করা হয় এবং  জনসাধারণ তা  উদযাপন করে, পরে তার অস্তিত্ব কীভাবে কার্যকরভাবে গোপন করা হয় তা অজানা।  আধুনিক পণ্ডিতরা অনুমান করেন যে আল-তাইয়িব শৈশবে সম্ভবত তার বাবার আগে মারা যান,  তবে  একটি সমসাময়িক বেনামী সিরিয়ান সূত্র দাবি করে যে তাকে আব্দুল মাজিদের নির্দেশে হত্যা করা হয়।    আল-তাইয়িবের পরিবর্তে, নতুন শাসনব্যবস্থা বজায় রেখে  আল-আমির একজন গর্ভবতী উপপত্নী রেখে যান এবং খলিফা, তার আসন্ন মৃত্যুর আগে এই অনাগত শিশুটিকে পুত্র এবং তার মনোনীত (  ) উত্তরসূরী ঘোষণা করেন,  এইভাবে মূলত আল-তাইয়িবকে এড়িয়ে যান।   এই গর্ভাবস্থার ফলাফল কী তাও অস্পষ্ট, কারণ বিভিন্ন সূত্র জানিয়েছে যে উপপত্নী হয় একটি কন্যা সন্তানের জন্ম দিয়েছে অথবা ভ্রূণ খুঁজে পাওয়া যায়নি, অথবা আল-হাফিজ শীঘ্রই শিশুটিকে হত্যা করেছে।  

চিত্র
[alt=Old black-and-white map of Cairo|থাম্ব|328x328পিক্সেল|স্ট্যানলি লেন-পুল কর্তৃক পুনর্নির্মিত [ফাতেমীয় খিলাফত|ফাতেমীয় যুগের কায়রোর একটি পরিকল্পনা, যেখানে শহরের আনুমানিক বিন্যাস এবং প্রাসাদগুলির অবস্থান দেখানো হয়েছে।]]
নতুন শাসনব্যবস্থায় নেতাদের উচ্চাকাঙ্ক্ষা  এবং আমির- আমলাদের নানা উদ্দেশ্য ছিল কিন্তু আল-আমিরের মৃত্যুর  পনেরদিনের মধ্যেই সেগুলি বাতিল হয়ে যায়। নতুন উজিরের শপথ গ্রহণ অনুষ্ঠানে, খলিফা প্রাসাদের মধ্যবর্তী বাইনাল-কাসরাইন চত্বরে সমবেত সেনাবাহিনী বিদ্রোহ করে এবং আল-আফদাল শাহানশাহর একমাত্র জীবিত পুত্র কুতায়ফাতকে উজির হিসেবে নিয়োগের দাবি জানায়। এরপর  বিদ্রোহী সেনারা প্রাসাদ আক্রমণ করে এবং হাজারমার্দকে মৃত্যুদণ্ড দেয় এবং তার কাটা মাথা কায়রোর রাস্তায় বহন করে নিয়ে যায় এবং ২১শে অক্টোবর, কুতায়ফাতকে তার পিতা এবং দাদার উপাধি দিয়ে উজির হিসেবে নিয়োগ করা হয়।   আনুষ্ঠানিকভাবে, আব্দুল মাজিদকে  শাসক হিসেবে বহাল রাখেন । তার এবং কুতায়ফাতের নামে যৌথভাবে মুদ্রা এবং ডিক্রি জারি করা হয়। বাস্তবে, আব্দুল মাজিদকে প্রাসাদের একটি কোষাগারে বন্দী করে রাখা হয়, যা সামরিক কমান্ডার (এবং ভবিষ্যতের উজির) রিদওয়ান ইবনে ওয়ালাখশি কর্তৃক কার্যকরভাবে বাস্তবায়ব করা হয়।   তবে শীঘ্রই—রাজবংশের কোন পুরুষ উত্তরাধিকারীর  জন্ম না হওয়ায়—কুতায়ফাত রাজবংশকে ক্ষমতাচ্যুত ঘোষণা করেন এবং ইসমাইলিজমকে রাষ্ট্রধর্ম হিসেবে পরিত্যাগ করেন। পরিবর্তে তিনি নিজেকে একজন ছায়াময় 'প্রত্যাশিত' (  ) এবং 'সঠিকভাবে পরিচালিত' (  ) ইমামের উত্তরাধিকারী হিসেবে ঘোষণা করেন,  যার একমাত্র নাম দেওয়া হয়  আবুল-কাসিম । মধ্যযুগীয় সূত্র এবং ইতিহাসের আলোকে এটিকে দ্বাদশবাদী শিয়া ধর্মের দিকে মোড় হিসাবে ব্যাখ্যা করে, যেখানে লুকানো ইমামের প্রত্যাশার কথা বলা হয়েছে। ঐতিহাসিক হাইঞ্জ হালম উল্লেখ করেছেন যে কুতায়ফাতের নিজস্ব ঘোষণায় এটি কোথাও স্পষ্টভাবে প্রমাণিত হয়নি। বরং, কুতায়ফাতের দাবি ছিল একটি সুবিধাজনক রাজনৈতিক কৌশল যা কেবল ইমামতের প্রতি ফাতেমীয়দের দাবিকে এড়িয়ে যায়নি, বরং ইতিহাসবিদ স্যামুয়েল মিক্লোস স্টার্নের ভাষায়, "একজন স্বৈরশাসক হিসেবে যিনি তত্ত্ব বা বাস্তবে কারও কাছে দায়বদ্ধ নন", তাকে শাসন করার অনুমতি দিয়েছিল।    হাল্ম আরও মনে করেন যে কুতায়ফাতই এই সময়ে আল-তাইয়িবকে নির্মূল করেছিলেন। 

## সিংহাসনে আরোহণ এবং হাফিজি-তাইয়্যিবি বিভেদ
ফাতেমীয় শাসক ও  অভিজাত শ্রেণির মানুষেরা এই পরিবর্তন মেনে নিতে অস্বীকৃতি জানায়।এ কারণে ১১৩১ সালের ৮ ডিসেম্বর আল-আমিরের দেহরক্ষীরা পাল্টা অভ্যুত্থান ঘটিয়ে কুতায়ফাতকে হত্যা করে এবং আবদুল-মাজিদকে  কারাগার থেকে মুক্তি দেয়।    এরপর থেকে রাজবংশের এই পুনরুদ্ধারকে ফাতেমীয় খিলাফতের শেষ অবধি 'বিজয়ের উৎসব' ('  ) হিসাবে প্রতি বছর উদযাপন করা হয়।  

আল-আমিরের উত্তরসূরির সারিতে ফাতেমি খেলাফতে আবদুল মাজিদের নাম ছিল না, তার বৈধতার অভাবের কারণে, আব্দুল মাজিদ প্রথমে একজন শাসক হিসেবে শাসন কার্য চালিয়ে যান। তার রাজত্বের প্রথম পর্যায় মুদ্রায় তখনও   উপাধি ছিল।    খিলাফতের বিষয়ে আব্দুল মাজিদের কোন পরিকল্পনা ছিল কিনা জানা না গেলেও সরাসরি উত্তরাধিকারীর অভাবের কারণে ফাতেমীয় রাজবংশ এবং ইসমাঈলি ইমামতের ধারাবাহিকতা তাকে ইমাম ও খলিফা হিসেবে সফল হতে বাধ্য করে। ইসমাঈলি মতবাদ অনুসারে, "আল্লাহ মুসলিম সম্প্রদায়কে সঠিক পথে পরিচালিত করার জন্য একজন ইমামকে নির্বাচিত করে পৃথিবীতে প্রেরণ করেন"।    ১১৩২ সালের ২৩ জানুয়ারী  একটি ডিক্রি (  ) জারি  করা হয়, যেখানে আব্দুল মাজিদ  ('আল্লাহর ধর্মের রক্ষক') খলিফা' উপাধি গ্রহণ করেন।   ফাতেমীয় রাজবংশে প্রথমবারের মতো ক্ষমতা পিতার কাছ থেকে পুত্রের কাছে হস্তান্তরিত হয়নি, যার ফলে প্রতিষ্ঠিত রীতি থেকে আমূল বিচ্যুতি ঘটে যার সমাধান এবং ন্যায্যতা নিশ্চিত করা প্রয়োজন। এভাবে  ইমামতের উপর আল-হাফিজের অধিকার ঘোষণা করেন এবং নিজেকে সূর্যের সাথে তুলনা করেন, যা আল-আমিরের মৃত্যু এবং কুতায়ফাতের দখলের ফলে সংক্ষিপ্তভাবে গ্রহন করা হয়। বলা হয়, আল্লাহর  উদ্দেশ্য অনুসারে পুনরায় তিনি আবির্ভূত হয়েছেন। আল-আমিরের কোনও পুত্রের কথা  উল্লেখ করা হয়নি। আল-হাফিজ দাবি করেন যে তিনি গোপনে আল-আমিরের উত্তরাধিকারী হিসাবে (  ) উপাধি পেয়েছেন এবং খলিফা আল-মুস্তানসির এই ঘটনাটি আগে থেকেই দেখেছেন এবং আল-হাফিজের পিতাকে  বলে অভিহিত করেন। ইমামতের সরাসরি উত্তরাধিকারে ব্যত্যয়ের পূর্ববর্তী উদাহরণ, বিশেষ করে মুহাম্মদ কর্তৃক তাঁর জামাতা আলী ইবনে আবি তালিবের পদবী, তার দাবির সমর্থনে উত্থাপিত হয়।    

আল-হাফিজের অনিয়মিত যোগদান এবং ইমামতের দাবি মিশর, নুবিয়া এবং লেভান্টের ফাতেমিয় অঞ্চলে বিশ্বাসী ইসমাইলিরা মূলত গ্রহণ করেন, কিন্তু কিছু সম্প্রদায় তা প্রত্যাখ্যান করে। সবচেয়ে উল্লেখযোগ্য কারণ ছিল, একমাত্র প্রধান ইসমাইলি রাজ্য, ইয়েমেনে যা প্রতিষ্ঠিত ছিল, যেখানে তখনও পর্যন্ত দৃঢ়ভাবে ফাতেমিদপন্থী সুলায়হিদ রাজবংশ শক্তিশালী হতে পারে নি। সুলায়হিদ রানী, আরওয়া, আল-তাইয়িবের অধিকার সমুন্নত রাখেন, যার জন্ম আল-আমিরের একটি চিঠিতে  ঘোষণা করা হয়, অন্যদিকে হামদানী এবং জুরাইদের আঞ্চলিক রাজবংশ আল-হাফিজের দাবিকে স্বীকৃতি দেয়।  

বিষয়টি কেবল রাজনৈতিক ছিল না, বরং ইসমাঈলী ধর্মীয় তীব্র বিশ্বাস এবং ইমামের গুরুত্বপূর্ণ  বিষয় জড়িত ছিল । স্টার্নের ভাষায়, "এর উপর নির্ভর করত প্রাতিষ্ঠানিক ধর্মের ধারাবাহিকতা এবং বিশ্বাসী বা ইমামদারদের ব্যক্তিগত মুক্তি"।  ১০৯৪/৫ সালে একই রকম উত্তরাধিকারের বিরোধ ও বিপর্যয় মুস্তা'লি - নিজারি বিভেদের দিকে পরিচালিত করে: আল-মুস্তা'সিরের মৃত্যুর পর তার বড় ভাই, আল-আফদাল শাহানশাহ  নিজারের পরিবর্তে আল-মুস্তা'লি বিল্লাহকে খলিফা হিসেবে ঘোষণা  করেন, যার ফলে একটি  গৃহযুদ্ধ সংগঠিত হয় এবং নিজারের মৃত্যুদণ্ড কার্যকর করা হয়।   আল-মুস্তা'লিকে ফাতেমীয় প্রতিষ্ঠা এবং সিরিয়া ও ইয়েমেনে এর উপর নির্ভরশীল ইসমাঈলী সম্প্রদায় কর্তৃক স্বীকৃিতি দেওয়া হয় । ইরানী ইসমাঈলীরা মূলত ইমামতের প্রতি নিজারের দাবি গ্রহণ করেছিল এবং ফাতেমীয়দের সাথে তাদের সম্পর্ক ছিন্ন করে।  নিজারিরা কায়রোতে মুস্তা'লি শাসনের দৃঢ় বিরোধিতা করতে থাকে এবং তাদের এজেন্টদের (' হত্যাকারী ') ১১২১ সালে আল-আফদাল,   এবং আল-আমিরের হত্যার জন্য দায়ী করা হয়।   আল-হাফিজের ক্ষমতালাভের ফলে ইসমাইলিজমের মুস্তা'লি শাখায় একটি বড় বিভেদ তৈরি হয়, যেখানে ইমাম আল-তাইয়িব (' তাইয়িবি ')  এর অনুসারীরা আল-হাফিজের সমর্থক এবং তার উত্তরসূরীদের ( ' হাফিজি ') বিরুদ্ধে লড়াই করে।   স্টার্ন যেমন জোর দিয়ে বলেন, উভয় ক্ষেত্রেই বিষয়টি "দাবীদারের ব্যক্তিত্বের উপর এতটা নির্ভরশীল ছিল না যে তার অনুসারীদের উপর তার প্রভাব ছিল; তারা শাসক হিসেবে নিজারের কোনও উন্নত গুণাবলী দ্বারা প্রভাবিত হয়নি (অবশ্যই, শিশু আল-তাইয়্যবের ক্ষেত্রে এটি স্পষ্ট) - এটি ছিল বৈধ উত্তরাধিকারীর মধ্যে বাস্তব স্রষ্টার অধিকার"। 

এভাবে, ১১৩২ সালের মধ্যে একসময়ের ঐক্যবদ্ধ ইসমাইলি আন্দোলন তিনটি শাখায় বিভক্ত হয়ে পড়ে। ১.হাফিজি  সম্পদায়, যা ফাতেমীয় রাজ্যের সরকারী মতবাদে পরিণত হয়, ২.তাইয়্যিবি সম্প্রদায়, যাদের বেশিরভাগই ইয়েমেনের পাহাড়ে বাস করতো এবং ৩.নিজারি সম্প্রদায়।   ইয়েমেন ছাড়াও, তাইয়্যিবি সমর্থকরা মিশরের পাশাপাশি লেভান্টেও বাস করতো, কিন্তু তারা ফাতেমীয়দের দ্বারা প্রচণ্ডভাবে নির্যাতিত হতে থাকে।  ফাতেমীয় শাসনের সাথে অবিচ্ছেদ্যভাবে আবদ্ধ হাফিজি সম্প্রদায় ১১৭১ সালে ফাতেমীয় খিলাফতের পতন পর্যন্ত মিশরে টিকে ছিল, কিন্তু এর পরে  দ্রুত বিলীন হয়ে যেতে থাকে, অন্য দুটি প্রতিদ্বন্দ্বী  যা আজও টিকে আছে।   হাফিজি ইসমাইলিজমের শেষ ঘাঁটি ছিল ইয়েমেন, যেখানে উল্লেখযোগ্য সম্প্রদায়গুলি ১৩ শতক পর্যন্ত টিকে ছিল। 
 

## রাজত্ব
আল-হাফিজের ক্ষমতালাভ , ফাতেমীয় রাজবংশের পুনঃপ্রতিষ্ঠা এবং খলিফার ব্যক্তিত্বের স্পষ্ট ইঙ্গিত, বিভিন্ন ঘটনাবলী পরবর্তী শাসনব্যবস্থার ভিত্তিকে নাড়িয়ে দেয়। নতুন খলিফা সেনাবাহিনীর উপর খুব বেশি কর্তৃত্ব দেখাতে পারেনি।  আল-হাফিজের রাজত্ব দীর্ঘমেয়াদী অস্থিতিশীলতায় ক্ষতিগ্রস্ত হয়- উচ্চাকাঙ্ক্ষী যুদ্ধবাজদের কাছ থেকে। এমনকি তার নিজের পরিবারের ভেতর থেকেও বিদ্রোহ এবং তার বৈধতার প্রতি চ্যালেঞ্জ মোকাবেলা করতে হয়।  তার বৈধতা জোরদার করার জন্য, আল-হাফিজ অন্যান্য বিষয়ের মধ্যে, গাদির খুমের শিয়া উৎসবকে ফাতেমীয়দের উদযাপনের উৎসবে রূপান্তরিত করার চেষ্টা করেন।  দুর্বল অবস্থান সত্ত্বেও, আল-হাফিজ প্রায় দুই দশক ধরে সিংহাসনে থাকতে সক্ষম হন। 

আল-হাফিজ তার নামে সরকার পরিচালনার জন্য উজির নিয়োগের প্রথা অব্যাহত রাখেন,  তবে, আল-জামালীর সময় থেকে ক্ষমতা অফিসের হাতে চলে যাওয়ার ফলে খলিফার জন্যও তা  বিপদ  হয়ে ওঠে এবং আল-হাফিজ তার উজিরদের কার্যকলাপের প্রতি বিশেষ মনোযোগ দিতে থাকেন।  মূলত, তার রাজত্বের শেষ দশকে, তিনি কোনও উজির নিয়োগ করেননি, বরং উচ্চপদস্থ কেরানিদের সমন্বয় সরকারী বিষয়ের কার্যক্রম পরিচালনা করার জন্য *অ্যাডহক* পরিচালক গঠন করেন এবং তাদের উপর নির্ভর করেন। 

### ইয়ানিসের উজিরেত এবং প্রথম ব্যক্তিগত শাসনকাল, ১১৩২–১১৩৪
[alt=Map of the Middle East showing the Christian states of c. 1140 in colour|ডান|থাম্ব|267x267পিক্সেল|আনুমানিক [ঐতিহাসিক পূর্ব-ভূমধ্যসাগরীয় অঞ্চল|লেভান্টের রাজনৈতিক মানচিত্র ১১৪০]]
আল হাফিজের প্রথম উজির ছিলেন আর্মেনিয়ান ইয়ানিস, যিনি ছিলেন আল-আফদালের প্রাক্তন সামরিক দাস  এবং কুতায়ফাতকে ক্ষমতায় অধিষ্ঠিতকারী  সামরিক গোষ্ঠীর একজন বিশিষ্ট সদস্য ছিলেন। ইয়ানিস ইতিমধ্যেই আল-আমিরের অধীনে উচ্চ পদ দখল করেছিলেন, যার মধ্যে ছিল চেম্বারলাইন (  ), যা উজিরের মতোই  শক্তিশালী একটি পদ মর্যাদা।   নিজের কর্তৃত্ব প্রতিষ্ঠার জন্য, তিনি আল-আমিরের অর্ধেক দেহরক্ষীকে মৃত্যুদণ্ড দেন এবং  নামে  ব্যক্তিগত সেনাবাহিনী গঠন করেন। তার ধারাবাহিক ও ক্রমবর্ধমান ক্ষমতা খলিফাকে আতঙ্কিত করে তোলে। মাত্র নয় মাস ক্ষমতায় থাকার পর, ১১৩২ সালের শেষের দিকে যখন ইয়ানিস মারা যান, তখন গুজব ছড়িয়ে পড়ে এবং খলিফার বিরুদ্ধে অভিযোগ ওঠে তিনি ইয়ানিসকে বিষ প্রয়োগে হত্যা করে।   

ইয়ানিসের মৃত্যুর পর, উজিরের শক্তিশালী পদটি ইচ্ছাকৃতভাবে খালি রাখা হয়।   আল-হাফিজ আর্থিক প্রশাসন দেখাশেনার জন্য দায়িত্বপ্রাপ্ত  ('যাচাই ব্যুরো') এর  প্রধান ইউহান্না ইবনে আবি'ল-লাইসকেও বরখাস্ত করেন। খলিফা তার ক্ষমতা পাকাপোক্ত করার জন্য এই সুযোগটি ব্যবহার করে  পরিবারের (যারা মুহাম্মদের বংশধর বলে দাবি করে) সমর্থন সংগ্রহ করেন,  মু'তামিদ আল-দাওলাকে  প্রধান এবং তার ভাইকে  ('  প্রধান প্রতিনিধি') নিযুক্ত করেন।  আল-হাফিজকে পূর্ব নীল বদ্বীপে সৈন্যদের বিদ্রোহের মুখোমুখি হতে হয়, সেই সাথে  অপ্রত্যাশিত বিপদেরও মুখোমুখি হতে হয়। আল-হুসাইন, নিজারের (নিজারী বিভেদের কারণ) একজন পুত্র, যিনি তার পিতার মৃত্যুদণ্ডের পর মাগরেবে পালিয়ে যান, তিনি মিশরে ফিরে যাওয়ার জন্য নির্বাসন ছেড়ে আসেন। তিনি একটি সেনাবাহিনী গঠন করেন, কিন্তু আল-হাফিজ দেশে পৌঁছানোর আগেই তাকে হত্যা করার জন্য চেষ্টা করেন এবং তার একজন অফিসারকে  ঘুষ দিয়ে প্রচেষ্টা চালাতে থাকেন।  

একই সময়ে, খলিফা জেরুজালেমের ক্রুসেডার রাজ্যের বিরুদ্ধে  বিজয়ীদের দায়িত্ব আবারও গ্রহণ করে মুসলিম বিশ্বের দৃষ্টিতে ফাতেমীয়দের বিশ্বাসযোগ্যতা জোরদার করার চেষ্টা করেন, যেমনটি আল-আফদালের সময় হয়েছিল। জেরুজালেমের রাজা ফুলকের (  বিরুদ্ধে জাফার দ্বিতীয় হিউয়ের বিদ্রোহের সুযোগ নিয়ে। ), ১১২৪ সালে টায়ারের ক্ষতির ফলে সৃষ্ট দীর্ঘ বিরতির পর, ফাতিমীয়রা তাদের দুর্গ আসকালন থেকে ক্রুসেডার অঞ্চলগুলিতে পুনরায় আক্রমণ শুরু করে। ফলস্বরূপ, জাফা-জেরুজালেম সড়ক রক্ষা এবং পশ্চিমা বসতি স্থাপনকারীদের নিরাপত্তা প্রদানের জন্য ফুলককে একাধিক নতুন দুর্গ - চ্যাস্টেল আরনৌল (১১৩৩), বেথ গিবেলিন (১১৩৭), ইবেলিন (১১৪১) এবং ব্লাঞ্চেগার্ড (১১৪২) নির্মাণ করতে বাধ্য করা হয়।   এই দুর্গগুলি ক্রুসেডারদের পক্ষে ভারসাম্য পরিবর্তন করে, কারণ তারা আসকালনের ফাতিমীয় গ্যারিসনকে একটি প্রতিরক্ষামূলক অবস্থানে বাধ্য করে। ১১৫০ সালে গাজার দুর্গ নির্মাণের মাধ্যমে, আসকালন সম্পূর্ণরূপে স্থলভাগ থেকে বিচ্ছিন্ন হয়ে যায়, যা ১১৫৩ সালে ক্রুসেডারদের দ্বারা দখলের পথ প্রশস্ত করে।  

### আল-হাফিজের পুত্রদের উজিরে, ১১৩৪-১১৩৫
 
alt=Sepia-tinted photograph of a medieval gate with large towers|ডান|থাম্ব|308x308পিক্সেল|১৮৬৭ সালে তোলা কায়রোর বাব আল-নাসর গেট।

* 
* 
* 
* 
*  
* 
* 
*  
* 
* 
* 
* 
* 
* 
* 
* 
বিষয়শ্রেণী:ইসলামে বিভক্ততা
বিষয়শ্রেণী:মিশরের রাজপ্রতিনিধি
বিষয়শ্রেণী:জন্মের সাল অনিশ্চিত
বিষয়শ্রেণী:দ্বিতীয় ক্রুসেডের মুসলিম
বিষয়শ্রেণী:১২শ শতাব্দীর ফাতেমীয় খলিফা
বিষয়শ্রেণী:১১৪৯-এ মৃত্যু
বিষয়শ্রেণী:১০৭০-এর দশকে জন্ম
বিষয়শ্রেণী:আরবি ভাষার লেখা থাকা নিবন্ধ